Obecné zastupiteľstvo v Píle

**Z á p i s n i c a**

**napísaná na 4. verejnom zasadnutí obecného zastupiteľstva v Píle, konanom dňa**

**19. 8. 2016 v  zasadačke Obecného úradu Píla.**

 **Prítomní poslanci:** 1. Ing. Ján Aláč

 2. Miroslav Martinský

 3. Peter Šatara

 4. Milan Ľalík

 Ospravedlnený : František Gaňa ( pre pracovné povinnosti )

 **1. Otvorenie**

 Rokovanie štvrtého verejného zasadnutia obecného zastupiteľstva otvoril a viedol

Ing. Milan Dobrocký, starosta obce, ktorý privítal všetkých prítomných poslancov OZ. Starosta obce skonštatoval, že je prítomná väčšina poslancov OZ a preto je zasadnutie uznášaniaschopné. Starosta dal hlasovať o programe dnešného zasadnutia, ktorý všetci poslanci dostali v pozvánke. K predloženému programu neboli vznesené žiadne pripomienky, takže všetci prítomní poslanci boli za to, aby sa rokovanie riadilo predloženým programom.

1. **Určenie zapisovateľa a overovateľov zápisnice.**

 Starosta obce p. Ing. Milan Dobrocký, určil za zapisovateľa poslanca Ing. Jána Aláča, nakoľko pracovníčka Obecného úradu p.Valéria Paľagová čerpá 2 týždne riadnu dovolenku.

Za overovateľov zápisnice určil : p. Milana Ľalíka a Ing. Jána Aláča.

1. **Správa o plnení uznesení z minulého zasadnutia OZ.**

 Správu o plnení uznesení z minulého zasadnutia OZ predniesol starosta obce. Správa tvorí prílohu č. l tejto zápisnice. Zasadnutie OZ vzalo správu na vedomie.

1. **Rôzne**

 V tomto bode starosta na úvod oboznámil v krátkosti poslancov OZ o záujme na odkúpenie obecných pozemkov p.č. E 2326 o výmere 10 621 m2 a p.č. E  2327 o výmere 4 254 m2 pre veľmi vážneho záujemcu o starý Markovičov mlyn, ktorý ale kúpu mlyna podmieňuje aj kúpou týchto pozemkov, nakoľko tam chce chovať ovce a kozy. Starosta k tomu poznamenal, že obec môže predať pozemky ale musia byť riadne ocenené znalcom a musí to prebehnuť cez verejnú vyhlášku. V súčastnosti ich má v prenájme Agro Rátka a jej nový nasledovník.

V ďalšom starosta predniesol cenovú ponuku na prekrytie pôvodnej budovy požiarnej zbrojnice, ktorú dal vypracovať p. Romanovi Drinovi, Píla č. 50, ktorý má živnosť aj na stavebné práce a vedel by to zrealizovať. Podľa tejto ponuky náklady na materiál predstavujú cca 500 € a práca 780 € alebo je možná aj varianta, že OÚ poskytne 2 pracovníkov a potom cena bude 400 €. Starosta k tomu ešte poznamenal, že sme už zakúpili aj materiál ako šalovačky, tvárnice, lepidlá , maltu, spojovací materiál a rezivo ( laty a hranoly ). Poslanci OZ zobrali túto informáciu na vedomie a doporučili prikloniť sa k variante za 400 € a dať k dispozícii 2 pracovníkov ( P. Činčura a P. Slobodník )

V ďalšom starosta informoval poslancov, že tak ako na Herešky dáme urobiť prístrešok na 3 ks 1100 l nádoby na TKO, sklo a plasty pri Amazonke, aby sa to trochu skultúrnilo, lebo stále sú sťažnosti od chatárov a aj od majiteľov Amazonky.

Starosta tiež zhodnotil Dni obce Píla – Petropavlovské dni 2016 a vyslovil nespokojnosť s účasťou na programe a tiež zábave a poveda, že keby nebolo dotácie z VÚC BBSK tak je to katastrofa. Občania sú zrejme už tým nasýtení a prestalo ich to zaujímať a treba zvážiť či to vôbec robiť v ďalších rokoch.

1. **Diskusia**

V diskusii vystúpil poslanec Milan Ľalík a vo svojom príspevku povedal, že treba dať opraviť obecnú studňu pri ceste na cintorín, lebo stará pumpa už skorodovala a odlomila sa.

Potom vystúpil poslanec Ing. Ján Aláč a vo svojom príspevku poznamenal, že treba dať opíliť slivky, ktoré sú popri ceste od bývalej evanjelickej školy po dom Juraja Melicherčíka v cirkevnej záhrade, lebo rastú popod elektrické vedenie a pri vetre a búrke sú problémy, pretože aj pri poslednej búrke nesvietilo svetlo verejného osvetlenia kvôli tomu.

Starosta na tieto podnety odpovedal a prijal ako úlohu opraviť obecnú studňu a vypíliť slivky popod elektrické vedenie.

 Nakoľko prítomní poslanci k jednotlivým prejednávaným bodom už zaujali stanoviská v rozprave v rôznom a do diskusie už nemali žiadne námety a návrhy, preto starosta diskusiu ukončil.

**6. Návrh na uznesenie**

Starosta obce predniesol zasadnutiu OZ návrh na uznesenie.

 **U Z  N E S  E N I E**

**č. 4/2016**

**zo štvrtého verejného zasadnutia obecného zastupiteľstva**

**konaného dňa 19.8. 2016**

 **Obecné zastupiteľstvo v Píle**

 **A: K o n š t a t u j e :**

 1/ OZ je uznášaniaschopné

 Poslanci : Ing. Ján Aláč, Miroslav Martinský, Milan Ľalík, Peter Šatara

 prítomní na zasadnutí OZ , František Gaňa ospravedlnený.

 **B: B e r i e n a  v e d o m i e :**

 1/ Správu o plnení uznesení zo zasadnutia OZ dňa  17.6.2016

 2/ Informácie starostu, ktoré predniesol v bode rôzne.

 **C: s c h v a ľ u j e :**

 1/ Program rokovania OZ

 2/ Prekrytie budovy požiarnej zbrojnice p. Romanom Drínom za pomoci 2

 pracovníkov z obecného úradu.

 3/ Výstavbu prístrešku pre separovaný zber pri Amazonke

 **D: u  k l a d á : starostovi obce**

 1/ Dať opraviť obecnú studňu pod cintorínom

 2/ Zabezpečiť opílenie sliviek popod elektrické vedenie od bývalej

 evanjelickej školy

 3/ Pokračovať v príprave na dokončenie strechy na požiarnej zbrojnici

 4 / Zabezpečiť vybudovanie prístrešku pre separovaný zber pri Amazonke

 Po prednesení návrhu na uznesenie Ing. Milan Dobrocký, starosta obce dal o návrhu hlasovať. Za uznesenie hlasovali všetci štyria prítomní poslanci OZ. Na základe výsledkov hlasovania uznesenie bolo jednohlasne schválené. Na záver zasadnutia OZ starosta obce poďakoval prítomným poslancom OZ za účasť a zasadnutie OZ ukončil.

 Ing. Milan Dobrocký

 starosta obce

Overovatelia: Ing. Ján Aláč ...................

 Milan Ľalík ....................

 Zapísal : Ing. Ján Aláč